Alegzandra/wili-2018-roplus huggingface dataset:
Dimpués en tiempos d'os romans pasó a Segontia, Segonia como atras ciudatz peninsulars con o mesmo nombre (Segontia fendo referencia a la segunda ciudat d'a calzata dende Caesar Augusta (Zaragoza) ta Emérita Augusta (Merida). Tamién se relaciona con o nombre Hispalis. D'esta epoca data o puent viello sobre o Xalón.

Mientres istos alazetz d'a suya carrera politica, Hitler no se presenta a sí mesmo como un líder politico, sino nomás que como un precursor u profeta d'un futuro líder que sería o salvador d'Alemanya y qui conduciría Alemanya enta o suyo reendrezamiento y recuperación d'a suya posición como gran potencia en Europa. Sindembargo, cambió a escape ista planteyamiento en veyer cómo funcionaba de bien o culto a la presonalidat que amanixió enta a suya presona entre os miembros d'as SA y d'o Partito Nazi. Pasó asinas, dende 1921-1922 a considerar-se a sí mesmo como o salvador d'a Gran Alemanya, un convencimiento que ya no l'albandonaría.

Naixe o 30 d'agosto de l'anyo 1888 en o domicilio familiar d'a carrera Cortz en a ciudat de Uesca. Fillo d'un inchenier agrimensor y una maistra, ye o caganiedos de quatro chirmans.

Marie-José Perec (tamién se troba como Marie-José Pérec), naixita de Basse-Terre (Guadalupe) o 9 de mayo de 1968, ye una atleta francesa activa en l'atletismo dende 1988 dica 2003, especializata en cursas de velocidat, y que dica l'inte ye a sola atleta francesa en haber recibito tres medallas olimpicas, amás de quantas atras medallas en atras competicions esportivas. Tamién estió a segunda muller, dimpués de Valerie Brisco-Hooks, en ganar a medalla d'oro en a preba d'os 200 y d'os 400 metros lisos en unos mesmos Chuegos Olimpicos.

En a "Cronica de Sant Chuan d'a Penya" sale como Euna, pero de seguro que ye una error grafica u d'interpretación por o pareixito entre a u y a n; en a versión catalana d'este libro sale como Euna.

Era Hita Topièra (Era Hita Topièra en occitán, Laffite-Toupière en francés y oficialment) ye una comuna occitana en o departamento francés d'Alta Garona, districto de Sent Gaudenç, cantón de Sent Martòri y rechión de Meyodía-Pireneus.

A cristowicca u wicca cristiana ye una rama d'a Wicca fundata en a combinación d'una visión d'o mundo wiccana con elementos doctrinals cristianos, como a creyencia en Cristo. Os cristowiccanos refusan a visión de Dios tipica d'o cristianismo, un Dios personal y transcendent; prenen una visión panteista, identificando a Divinidat con a esencia universal de l'universo, lo primer prencipio ye a enerchia mesma d'a quala ye constituita la materia.

Stanislaus Pascal Franchot Tone, de nombre artistico Franchot Tone, naixito de Niagara Falls (Nueva York) o 27 de febrero de 1905 y muerto en Nueva York (Nueva York) o 18 de setiembre de 1968, estió un actor, director y productor cinematografico estatounitense.

Lo territorio plegaba dica la Clamor d'Almacellas por l'este y quasi ta Fraga por lo sud. En 1126 tornoron los musulmans que ocuporon lo reino por 4 anyos, pero dende 1130 dica 1136 lo ocuporon de nuevo los aragoneses, que tornoron a perder-lo entre 1136 y 1141.
Toda sustitución pasa por un entendimiento previo. Sólo se puede adquirir l'uso d'un idioma si aquell se comprende, anque s'adquiera mal debiu a o rudio (conchunto d'interferencia fisicas y psicolochicas que deforman o mensache).

Frank naixió de Belleville, Nueva Jersey l'1 d'agosto de 1962. Estudeo en a Universidat de Colorado fendo a tesis doctoral en a Universidat de Washington. Estió titular d'un puesto post-doctoral en a Universidat de Leiden en os Países Baixos y en a Universidat de Minnesota. En 1995 Frank recibió a beca Hubble y en 1996 prencipió a treballar en a Universidat de Rochester, en Rochester, Nueva York, a on ye actualment profesor d'astrofisica.

Duran (Duran en occitán, Duran en francés y oficialment) ye una comuna occitana en o departamento francés de Gers, rechión de Meyodía-Pireneus, districto d'Aush y cantón d'Aush Norueste.

A substitución ye mas fácil entre luengas d'una mesma familia y de fácil intercomprensión, caso de l'aragonés y d'o castellano, pero tamién puede estar entre diferents familias.

A prenunciación d'a primera frase seguntes as normas graficas de l'alemán sería /vi: ˈge:ts da: dɛn ˈhɔɪt/, lo que varía prou con respecto a la correcta prenunciación en baverán.

Dimpués d'iste gran exito quitoron dos álbums ditos respectivament Synkronized (1999) y A funk odissey (2001, fendo referencia a la cinta de Stanley Kubrick "2001: A space odissey" y ta os fanaticos de Jamiroquai y d'a musica funk representoron una mena de baixada de calidat d'a colla britanica, ya adquirioron un sonito mas electronico y perdioron alavez calidat. Manimenos, trobamos bellas cantas dignas de mención por a suya importancia y calidat como Canned Heat, Soul Education u Supersonic en "Sinkronyzed" y Little L, Love Foolosophy, You give me something u a balada Corner of the earth en "A funk odissey".

Dende el punto de vista lingüistico, Saravillo conserva l'aragonés chistabín con es mesmos rasgos comuns de La Comuna (Sin, Senyes, Serveto) pero con un mayor grau de castellanización y menor vitalidat. L'aragonés d'estes quatro lugars se caracteriza per l'emplego del pasau sintetico en cuenta del pasau perifrastico emplegau en es lugars de Chistén, San Chuan y Plan. Asinas emplegan: puyón, baixez, fayón, dicié, vayón, frent a van puyar, voz baixar, van fer, voy decir, van dir, que son las formas d'es lugars de Chistén, San Chuan y Plan. A ran de lexico, ye común con tot Sobrarbe y más que más con la Vall de Chistau, encara que cuenta con bela parola propia de l'aragonés de Saravillo como ye "amadul" (martuel).

El lugar de Saraviello ye el puesto de salida d'an que se puya ta la Basa de la Mora, per la pista de La Imant, en es pasos de la Punta Calva, dimpués chira un poquet per debaixo d'el Pinar de la Freda y se fica ta la valleta d'el barranco de Galliners. Quan ye difuera d'el barranco, la pista pasa per La Solana de la Inclusa y enfila ta alto per la vesant de la Punta d'es Litars, ta'l cubilar de Labasar que ye el zaguer recuesto d'an que más luego torna a baixar ya ta la vallonada an que ye l'ibón.
Amés de totas as Comunidatz Autonomas d'o Estato espanyol, a lista d'os 108 estatos d'o mundo que participoron en l'Expo 2008 estió a siguient:

O sufixo -io ye un sufixo culto atono derivau d'o sufixo latín -ĕus. Indica "naturaleza de", "relación con" u "pertenencia a" ye troba en adchectivos propios d'o lexico especializau u tecnico como lactio (relacionau con a leit u derivau d'a leit, LACTE(M) en latín), ignio (relacionau con o fuego, "IGNIS" en latín u con as rocas ignias), arborio (con forma d'árbol), cornio, osio (con naturaleza de ueso), ecetra.

Castelló de Farfanya ye un municipio catalán situato en la provincia de Leida, en la comarca de La Noguera y de lo partito chudicial de Balaguer.

Una ralla vertical puet crebar-se en diferents unidatz verticals por lo efecto de la erosión y formar paisaches espectaculars como "Les Dents de Finestres" y los "Organos de Montoro".

Os toponimos navarro-aragoneses Sant Felices y os toponimos castellans Santelices u Saelices son recurrents en a Peninsula Iberica y derivan d'una composición toponimica en latín tipo ECCLESIA SANCTĪ FĒLICIS u MONASTERIUM SANCTĪ FĒLICIS con perda d'o substantivo y fosilización d'o chenitivo FELICIS.

Actualment trobamos La Planilla, Las Coronas, Barranco de la Calera, Barranco de la Cerrada, Lobera, La Atalaya, Sierra Pedregosa, Barranco del Manzanera y Barranco de Lobera. En la muga de lo termin municipal con Armiellas y Vivel trobamos una partita que no perteneixe a dengún de los dos municipios dita El Franco, por on ye lo Cerro del Royo, que en lo mapa de João Batista Labanha ye Cerro del Pueyo.

La Fuente de San Esteban ye un municipio d'a provincia de Salamanca, en a comunidat autonoma de Castiella y Leyón, Espanya. A suya población ye de 1433 habitants (2007), en una superficie de 77,04 km² y una densidat de población de 18,60 hab/km².

Youssou N'Dour (jusu n̩ˈduːʀ en francés), naixito de Thies (Rechión de Thies, Senegal) l'1 d'octubre de 1959, ye un cantaire, compositor y musico senegalés d'estilo mbalax y World music, que prencipió a suya carrera musical en os anyos 1970 y ye considerato como uno d'os prencipals representants d'a musica etnica actual.

Quan Denis l'amostra a Alexander a cinta d'un casorio, aquell leva mesa una camiseta con motivos (plevia dichital) de The Matrix, un filme estrenato en 1999.

Ye basata en o culto a dos grans divinidatz complementarias, concebitas preferentment como un Dios y una Diosa. Istos Dioses complementarios pueden estar identificatos con dioses analogos de diferents panteons d'alcuerdo a lo suyo chenero respectivo seguntes o gusto o tendencia ritualista d'o grupo. O Dios y a Diosa se complementan y forman un tot.

Diodora Calvo Aldea, Maria Teresa Molina Álvarez y Joaquín Salvachúa Rodríguez. Ciencias de la tierra y medioambientales. 2º Bachillerato. 2010 Mc´GrawHill.

Bi ha interpretación seguntes as quals, quan en Aragón as modas lingüisticas se cantioron por o castellano (s. XV), a distancia entre o castellano y l'aragonés a nivel fonetico yeran minimas (considerando nomás a forma, pos a fonetica historica ye diferent, poco l'importaba a un ciudadano, qui quiera que fuera, de do veniban as parolas).
O Monesterio de Sant Chuan d'a Penya ye situato a o sudueste de Chaca, en a provincia de Uesca, estió o monesterio más important d'Aragón en l'Alta Edat Meya. Se considera tradicionalment a cuna de l'antigo reino d'Aragón. Parata habitual d'o camín de Sant Chaime en a Edat Meya y refuchio d'o Santo Gredal.

Retuerta del Bullaque ye un municipio d'a provincia de Ciudad Real, en a comunidat autonoma de Castiella-La Mancha, Espanya. A suya población ye de 1141 habitants (2007), en una superficie de 653,91 km² y una densidat de población de 1,74 hab/km².

Tradicionalment os rabanyos d'istas uellas yeran transuants, ya que pasaban os veranos en as montanyas pirenencas y baixaban en hibierno ta Tierra baixa. As caracteristicas d'ista raza fan que pueda aguantar más en l'alta montanya, debito a que aprofeita millor os pastos difícils y amás puet resistir o mal orache como a plevia y o fredo.

A luenga tradicional de Candasnos ye o castellán d'Aragón, con substrato aragonés. O lexico d'intrés etnografico de Candasnos se conoix relativament bien por figurar esta localidat en l'ALEANR, con a sigla Hu 603.

En 1939, Hitler ordenó a invasión de Polonia, fendo que o Reino Unito y Francia declarasen a guerra a Alemanya. Estió o prencipio d'a Segunda Guerra Mundial. En primeras, Hitler podió ocupar gran parti d'Europa pero dimpués de l'ataque contra a Unión Sovietica en chunio de 1941, a partir de 1943, as suyas posibilidatz s'enfonsoron y o Tercer Reich quedó contra as cuerdas. En o hibierno de 1944-1945, os aliatos ya se trobaban en as mugas d'Alemanya, y asinas prenioron a la fin Berlín.

Escaró (en francés Escaro) ye una comuna catalana situata en o departamento francés de Pireneus Orientals, o districto de Prada, o cantón d'Oleta y a rechión de Lenguadoc-Rosellón.

En Sant Chuan de Mozarrifar bi habió un campo de concentración ta prisioners republicans d'a Guerra Civil Espanyola, muitos d'ells procedents d'o frent de batalla de Catalunya.

Este articlo ye sobre Saelices de Mayorga, un municipio d'a provincia d'Valladolit. T'a d'atros usos de Saelices, veyer Saelices (desambigación).

Richard Phillips Feynman, naixito de Nueva York (Nueva York, Estatos Unitos) o 11 de mayo de 1918 y muerto en Los Angeles (California, Estatos Unitos) o 15 de febrero de 1988, estió un fisico estatounitense d'orichen alemán, qui recibió o Premio Nobel de Fisica en 1965 por as suyas contribucions a o desembolique d'a electrodinamica quantica, chunto con Julian Schwinger y Sin-Itiro Tomonaga.

Sant Chuan de Mozarrifar (San Juan de Mozarrifar en castellán) ye un vico de Zaragoza, situato en a marguin dreita d'o río Galligo en o districto d'os Vicos Rurals Norte.

No ye documentato lo nombre en idioma aragonés. Prene nombre d'o bizín lugar de Montán y lo sufixo -ejo, que ye -ello en aragonés; este sufixo pareix que se castellanizó en la Comunidat de Teruel ya en lo sieglo XV.

A localidat de Sant Jaume de Llierca ye situata a 203 metros d'altaria sobre o ran d'o mar. D'o suyo termin municipal fan parte os lugars de Can Coma y Hostal Nou. Antigament, o suyo nombre estió Palau de Montagut u Palau d'Avall.
O primer libro publicau por Frank estió The Constant Fire. Beyond the Science vs. Religion Debate. Publicau en 2009 miraba de definir diferents perspectivas en a discusión entre sciencia y relichión. O segundo libro de Frank, publicau en agüerro de 2011, estió About Time: Cosmology and Culture at the Twilight of the Big Bang que explora a relación entre o cambeo d'ideyas en a cosmolochía y a ideya cultural d'o tiempo. En 2010 Frank estió co-fundador d'o blog "13.7 Cosmos and Culture" d'a Radio Nacional Publica chunto a Marcelo Glaser. Amás Frank tamién ha escrito articlos ta reconoixidas publicacions como a revista DISCOVER..

A protesi velar en l'aragonés ye un fenomeno fonetico que consiste en refirmar con o fonema oclusivo velar sonoro /g/ os diftongos creixients que encomienzan por u (-ue- y -ua-). A protesi velar se troba a sobent en posición inicial, pero tamién se puede trobar en atras circunstancias, y mesmo en parolas derivadas que ya no presentan ixe diftongo creixient.

O Reino Franco d'os merovinchios comprendeba territorios de l'actual Francia, de Belchica, d'una parti d'Alemanya y de Suiza. Teneban a tradición de dividir o reino entre diferents hereus y reunificar-lo dimpués. As unidatz principals d'o Reino Franco en o periodo merovinchio yeran Austrasia (a rechión d'o Mosa, Mosela y Rin), Neustria (norte de Galia), y Borgonya (antiga Burgundia u Reino d'os Burgundios). Neustria yera habitata por una gran mayoría de población autoctona galorromana y teneba més importancia en o sieglo VII tiempos de Dagoberto. Austrasia yera a rechión més chermanizata y incluiba as tierras d'orichen d'os francos, teneba més importancia en o sieglo VIII.

a recuperación d'as espuendas de l'arrigo per meyo d'a enamplata d'as ceras, a esmarguinata d'o soto de ripera, a construcción de miradors u la instalación de pistas de voleibol y futbol placha, d'entre altras cosas;

O periodo de mayor fuga d'a ciudat (sieglos I y II) trayó muitas d'as grans obras publicas, belunas d'ellas encara pueden veyer-sen hue: o foro, o puerto fluvial (que convirtió a Caesarugusta en a prencipal redistribuidera de mercancías d'a val de l'Ebro), as termas publicas, o teatro, l'anfiteatro, o primer puent d'a ciudat (situato en o mesmo puesto que l'actual puent de Piedra y que probablement yera una obra mixta de piedra y fusta).

En o lexico scientifico trobamos sustantivos con este mesmo sufixo como nuclio. "Nuclio" provién d'o latín NUCLEU(M) y significaba a simient d'a nuez (NUCE(M)), pero tamién metaforicament "part interna" de qualsiquier cosa, d'astí a suya utilización pa referir-se a lo nuclio terrestre u a lo nuclio celular.

Anders Fogh Rasmussen ( en danés), naixito de Ginnerup lo 26 de chinero de 1953, ye un politico y economista danés, melitant d'o Venstre, que estió lo 26eno Primer Menistro de Dinamarca entre os anyos 2001 y 2009 (d'antis mas ya heba estato Menistro d'Impuestos de Dinamarca en 1987-1992). Antiparte, dende 2009-2014 ye Secretario Cheneral d'a OTAN.
Joseph Costello Reshawn Jones (21 de marzo de 1986 en Normangee, Texas, Estatos Unitos) ye un chugador profesional estatounidense de baloncesto. Tien una altaria de 2,04 metros y ocupa a posición de pivot. En l'actualidat chuga en o Hapoel Jerusalem d'a liga israelí.

A churra tensina ye una variedat de uella d'a raza orichinal churra, propia d'a val de Tena (Alto Galligo), en o Pireneu aragonés. Se puet trobar tamién en lugars d'a val de Broto.

Cedric the Entertainer (Missouri, 1964) ye un actor y actor de voz estatounitense, conoixito por a suya interpretación d'a voz de Maurice en as películas de Madagascar entre bellas atras.

A mitat d'o sieglo XIX, bells agricultors rutens emigroron dende os Carpatos t'o sud d'a partita hongara d'o imperio, especialment ta Voivodina, formando-ie parte d'o suyo melting pot, y s'han mantenito como grupo etnico diferent d'os atros eslavos que bi ha, incluitos los atros ucraineses. Tamién bi n'ha chicotas comunidatz rutenas en o norte de Bosnia y l'este de Croacia, encara que la de Vukovar la acotoloron os serbios quan prenioron a ciudat en una limpieza etnica por haber-se aliato con os crovates.

A ballestilla ye un tocho de fusta sobre a que se desliza un atro tocho mas chicot. O marín aplicaba o uello en un extremo d'o instrumento, dirichiba iste enta a estrela que quería conoixer a suya posición y deslizaba o tocho cruzato dica que a parti inferior d'ista coincidiba con l'horizont y a superior con a estrela. L'altaria d'a estrela (anglo que forma con l'horizont) se leyeba dreitament en una graduación gravata en a fusta prencipal.

o Pavillón Puent, construcción que achunta o recinto de l'Expo con o vico de l'Almozara, encomendata ta l'arquitecta britanico-iraquí Zaha Hadid;

D'entre a suya filmografía, se puet citar as cintaas Hermana, pero ¿qué has hecho? (1995, Pedro Masó), La herida luminosa (1997, José Luis Garci), Torrente, el brazo tonto de la ley (1997, Santiago Segura), La niña de tus ojos (1998, Fernando Trueba), El corazón del guerrero (1999, Daniel Monzón), Torrente 2, misión en Marbella (2001, Santiago Segura), Marujas asesinas (2001, Javier Rebollo), El robo más grande jamás contado (2002, Daniel Monzón), El oro de Moscú (2003, Jesús Bonilla), u Bienvenido a casa (2006, David Trueba).

Aquí se puet veyer una lista de parolas baveranas d'orichen francés. En a tabla apareixen amás as parolas equivalents en alemán estándar y alemán baverán y a suya traducción enta l'aragonés.

Tendilla ye un municipio d'a provincia de Guadalachara, en a comunidat autonoma de Castiella-La Mancha, Espanya. A suya población ye de 380 habitants (2007), en una superficie de 22,84 km² y una densidat de población de 16,63 hab/km².

Jakob Hübner, naixito d'Augsburg (Sacro Imperio Román Chermanico, hue Bavera, Alemanya) o 20 de chunio de 1761 y muerto en ixa mesma ciudat o 13 de setiembre de 1826, estió un entomologo alemán, especializato en os lepidopteros.
Existe la hipotesi que lo toponimo talment se referiba inicialment a cantals (en catalán còdul), pero prenió la forma "codoñera" por pareixito a lo fitonimo de l'árbol Cydonia oblonga. La mayor parte de los toponimos son catalans y d'alcuerdo con la parla actual. Bi ha bells toponimos en aragonés: Barranc de Güells, Lo Fornello, Lo Valello (Varello en lo lesico d'Andorra), Lo Pallargüelo, y un toponimo relacionato con lo catalán ribagorzano, Lo Cabiaro.

En o sieglo XIII, Siracusa estió aliata a la Corona d'Aragón ta la conquiesta de Secilia, y os reis d'Aragón le concedioron por iste motivo privilechios.

Folleto La Raza Ovina Churra Tensina, Asociación de Criadores de Ganado Ovino de Raza Churra Tensina (ATURA), Gráficas Sabiñánigo SL, Departamento d'Agricultura d'o Gubierno d'Aragón

1947 - muere en Los Angeles (California, Estatos Unitos) l'actor, director cinematografico, guionista y productor cinematografico chermano-estatounitense Ernst Lubitsch (n.1892).

Ilesia de Nuestra Sinyora de l'Asunción, d'o sieglo XII en estilo romanico, encara que esviellata dimpués en estilo gotico. Perteneixeba a o Reyal Monesterio de Santa María de Sixena, d'a Orden d'o Espital.

Gosa estar conoixita por os suyos papels en series de televisión, destacando-ne Upstairs, Downstairs (1971-1975) u North and South (1985-1986); sindembargo, tamién tien una destacata filmografía, podendo-se citar as suyas interpretacions en bellas cintas como Brannigan (1975, Douglas Hickox), The First Great Train Robbery (1979, Michael Crichton), The Hunchback of Notre Dame (1982, Michael Tuchner y Alan Hume), u The Secret Agent Club (1996, John Murlowski).

A construcción prencipió en 1676 y rematoron en as primeras anyatas d'o sieglo XIX, l'arquitecto zaragozano Miguel Ximenez dirichió parti d'as obras.

A decoración escultorica d'o Partenón ye una combinación unica d'as metopas (esculpidas en altorrelieve por os quatro costatos externos d'o templo), los timpanos (replenando os espacios triangulars de cada frontera) y un friso (esculpido en baixorrelieve abracando o perimetro exterior de la cella). Se i representan prous scenas d'a Mitolochía griega. Antimás as diversas partes d'o templo yeran pintadas de colors vivos. O Partenón ye sin duda o maximo exponent de l'orden dorico, como se puet apreciar en o disenyo d'o friso u en as suyas columnas.

Estudió en Zaragoza Filolochía Inglesa y dimpués estió profesora en a escuela universitaria. Mientres os suyos anyos como profesora fació tamién atras actividatz como traduccións, articlos, investigación lingüistica y partecipa en prochectos culturals, teatro y cine. En l'anyo 2007 estableixe a suya residencia en Alsils, en 2011 ye esleyita alcaldesa de Benás y en o 2012 publica a suya primera novela, Palmeras en la nieve. Dos anyatas dimpués surte a suya segunda novela Regreso a tu piel y ye un exito siendo una d'as escritora con mas ventas en Aragón. En l'anyo 2015 a suya primera novela ye portata a o cine con o mesmo tetulo.
En Saravillo fayó exercicio de mosen, n'el sieglo XIX, el famoso Bruno Fierro, el cura más conoixiu de tot Sobrarbe. De las fetas, tozoladas y farinazos d'el mosen montanyés nos n'ha quedau encara buen celemín n'el decir popular de la chent de la valle y per tot Sobrarbe enlá. D'ell s'ha dito que no teneba el costumbre de decir de vustet a dengún, pos que deciba que "en habendo tractau de tú a Dios mesmo, no podeba fer más cosa".

Como conseqüencia d'istos escaicimientos, o Nationalsozialistische Deutsche Arbeiterpartei fue prohibito y Hitler fuyó. Fue preso l'11 de noviembre y li ubrioron un proceso, engarcholado-lo alavez en a prisión de Landsberg am Lech. En ixe momento, Hitler decidió d'emplegar nomás que as vías legals ta plegar en o poder (encara que cal parar cuenta que ixo yera nomás que una decisión tactica, como o feitos dixan prou platero).

Entibadera de gravedat: ta construyir-la, se calcula la fuerza que fará o río sobre a entibadera y s'aumenta o peso d'ista ta mirar de contrarestar a presión de l'augua.

A hipotesi toponimica popular que relaciona l'orichen d'o toponimo con o recorrido de César por Espanya (explicandolo como Castrum Caesar, Castrum Zeras), no pareixe buena.

1950 - en a Guerra de Coreya, o cheneral estatounitense Douglas MacArthur ye nombrato chefe d'as tropas d'a Organización d'as Nacions Unitas en a luita contra Coreya d'o Norte.

Ye situato en o semontano d'as primeras sierras d'o Sistema Iberico, en a marguin dreita d'o río Guadalop, a mán d'on desemboca o río Mezquín.

A wicca s'inspira en a mitolochía d'ambitos celta, sumerio, echipcio, román, griego, etc. y, a nivel cerimonial, en as practicas d'a machia ritual y natural, anque hue en día cada grupo o presona adapta a mitolochía que conoixe y respeta os rituals.

Una obra portentosa de tot, pa ixos anyos, que nunca no se ha dubdau de mantener-lo a tamás de que ya i hai atros puents mayors en America y mesmo en a mesma bahía, construius con millors tecnicas y más baratas. En l'actualidat son esviellando o puent, pieza a pieza, como aina de mantenimiento.

En o curso 2005/2006, a iniciativa d'a persona responsable de luenga y literatura de o CPR de Huesca, s'empecipió a fer un Seminario ta profesorau d'aragonés, como espacio ta fer partache d'experiencias, millora d'a formación y actualización profesional ta o profesorau que feba aragonés y atros docents que i yeran interesaus. Amás feba honra ta replegar propuestas y poder intercambiar materials didacticos, recursos y metodolochía.

Dende l'anyo 1968 dica 1974 estió o puesto a on se celebraba l'arribata d'a zaguera etapa d'o Tour de Francia y actualment se i fan partitos de fútbol, rugby y competicions de ciclismo. Recibe o suyo nombre actual en a honor d'o ciclista francés Jacques Anquetil.
En agosto de 1941, en os alazetz d'a guerra en a Unión Sovietica, os alemans d'a Volga fuoron deportatos ta Cazaquistán. Quan os sovieticos ya iban ganando a guerra, Stalin ordenó a deportación de diferents pueblos, totz musulmans de fueras d'os calmucos, que yeran budistas. A escusa yera a colaboración con os alemans, pero d'ixos pueblos, bi n'heba beluns que no heban tenito contacto con os alemans (os meskhetas), u que heban constituito movimientos partisans contra os alemans (os chechens). En o caso chechén posiblement influyoron as revueltas antisovieticas d'as decadas de 1920, 1930 y 1940 que no teneban relación con os alemans. En realidat i heba un deseyo de fer desapareixer unas identidatz etnicas que Stalin chuzgaba periglosas pa controlar o sector entre a Mar Negra y Mar Caspia, (que a historia recient heba demostrato que yera vulnerable a la penetración d'ideyas u exercitos turcos u alemans). Totz ixos pueblos yeran incomodos tanto pa os rusos, pa os cheorchians u pa os dos.

O suyo líder y a cara mas conoixita d'o grupo ye Jason Cheetham Kay, mas conoixito como Jay Kay. A suya importancia en aa formación ye tal que, en numerosas ocasions, se confunde o nombre d'a colla con o nombre d'o suyo líder, pero Jamiroquai no fa referencia a la persona, sino a l'agrupación. Ye conoixito por a suya orichinal manera de bailar (que siempre ye improvisata) y por os suyos estrampoticos y desacheratos chapers.

O cantón de Maulion (en francés canton de Mauléon-Barousse) ye una división administrativa francesa situata en o departamento d'os Altos Pireneus, en a rechión de Meyodía-Pireneus.

Calabazas de Fuentidueña ye un municipio d'a provincia de Segovia, en a comunidat autonoma de Castiella y Leyón, Espanya. Fa parte d'o partito chudicial de Cuéllar.

Como muitas atras d'as cofadrías antigas, perdió documentos y imachens en a Guerra d'o Francés. O convento trinitario fue destruyito chunto con a imachen de Chesús Nazareno en 1808. Un anyo dimpués, en 1809 a imachen se tresladó ta a Ilesia de Sant Lorient.

En a suya honor se clama asinas o neper, una unidat de mesura relativa entre magnitutz electricas, similar a o decibelio, que s'emplega en incheniería electrica y en telecomunicacions. Tamién da nombre a os logaritmos neperianos, que son os logaritmos que tienen como base o numero e u constant d'Euler (tamién clamada constant de Neper).

Escritora especializata en literatura infantil y chovenil, en aragonés, ha escrito bell libros chunto con Santiago Moncayola, como Animals, animals (1993) u No son indios toz os que fan a tana (2000), publicato por o Consello d'a Fabla Aragonesa en a colección ta ninos O Gua. Tamién ye autora d'o libro Bocabulario de l'ansotano (1991) y de bels articlos como Toponimia d’Ansó, en a revista Fuellas, lum. 78, de 1990.

A batalla d'Azincourt u batalla d'Agincourt estió una batalla escaicita o 25 d'octubre de 1415 en a localidat d'Azincourt (hue en Paso de Calais, Francia), y en a quala luitoron as tropas d'o Reino d'Anglaterra, mandatas por Henrique V d'Anglaterra, contra as tropas d'o Reino de Francia, mandatas por Carlos I de Labrit (qui morió en a batalla) y Chuan II Le Meingre.
Granja de Rocamora ye un municipio de la provincia d'Alicant, situato en la comarca de la Vega Baixa d'a Segura. La suya población ye de 2.372 habitants (2010), en una superficie de 7,20 km² y una densidat de población de 329,44 hab/km².

A fins d'o sieglo XIII as comunidatz ciudadanas yeran prou prosperas como pa autogobernar-sen y mirar-sen primero por lurs intreses que por os d'o Imperio, d'esta traza fue desapareixendo a ideya teocratica d'a cristiandat gobernata por o Papa y lo Emperador. O imperio yera cada vegata més restrinchito a lo norte chermanico y s'enfebliba por a luita. En 1356 Carlos IV de Luxemburgo proclamaba a bula d'Oro y depositaba a elección d'o emperador en mans de siet prencipes: o duque palacín d'o Rhin, o rei de Bohemia, o duque de Saxonia y o marqués de Brandemburgo chunto con os arcebispes de Maganza, Colonia y Tréveris. Dende 1438 con Alberto d'Habsburgo a elección se limitó a los miembros d'a familia Habsburgo.

L'apocheu d'o imperio estió con Henrique III. Baixo este periodo l'autoridat d'o emperador prevaleixió sobre l'autoridat d'os papas y suya elección, tamién procuroron dirichir a las autoridatz relichiosas de Chermania d'alcuerdo con lurs conveniencias. Esta situación esdevinió conflictiba quan a reforma clunyacense y l'aparición de dos papas con muita personalidat: Nicolau II y Gregorio VII. Por un decreto pontificio de 1059 os papas encomenzoron a ser esleitos por o conclau u colechio de cardenals por sufrachio secreto, a lo tiempo que os papas feban liga con os prencipes normandos. A perduga d'o poder d'elección d'os papas por part d'os emperadors estió o primer paso pa que a Ilesia s'independizase d'o imperio y planteyó o conflicto entre os dos “poders universals”, o Imperio y o Papato por o dominium mundi dica desembocar en a Baralla d'as Investiduras, que implicó o fracaso d'a casa de Franconia debant d'a Ilesia o enfeblimiento d'a reyaleza debant d'os grans sinyors d'o Reich.

A Basketball Bundesliga, conoixito a sobent con o actual nombre comercial BEKO BBL, ye a mas alta d'as categorías de baloncesto d'Alemanya, por debaixo ye a Liga Pro A.

Anthony Hopkins (nombre artistico de Philip Anthony Hopkins) ye un actor galés, naixito o 31 d'aviento de 1937 en Port Talbot (Galas, Reino Unito), activo en o cine britanico y en o cine estatounitense dende meyatos d'os anyos 1960 y con quantos premios recibitos mientres a suya carrera cinematografica.

En Navarra s'organizan a sobén concursos de hota, bi ha quantos tipos diferents: concursos masculins y femenins, y tamién ta ninos, chóvens y güelos. D'atra man, se i puet partecipar solenco u por parellas.

Georgi Konstantinovich Zhukov (Гео́ргий Константи́нович Жу́ков en ruso y alfabeto cirilico), naixito de Strelkovka, hue dita Zhukov en a suya honor (Kaluga, Imperio ruso, hue Rusia) l'1 d'aviento de 1896 y muerto en Moscú (Unión Sovietica, hue Rusia) o 18 de chunio de 1974, estió un melitar y politico ruso d'ideyolochía comunista.
Adolf Hitler naixió o 20 d'abril de 1889 en una chicota localidat que en ixe inte feba parte d'o Imperio Austro-hongaro, Braunau am Inn, y que hue se troba en o estato de l'Alta Austria, en Austria, muit amán d'a muga con l'Imperio alemán (hue Alemanya). Yera fillo d'Alois Hitler y de Klara Pölzl, y a mayor parti d'os suyos chirmans murioron de chicotz (nomás sobrevivió a suya chirmana Paula, que morió en 1960).

Val Madriz ye situato a 536 metros d'altaria dencima d'o libel d'a mar, a una distancia de 28 km a lo sud d'a ciudat de Zaragoza, a capital d'a suya provincia y d'Aragón.

Os documentos no mo'n dicen guaire. Sí que sapemos que estió present en o primer concilio peninsular que se'n tien conoixencia: o d'Elvira, en Granada (306). Prudencio diz tamién que o suyo diacono yera Vicent, muerto en Valencia que le acompanyó en o suyo cautiverio dica a ciudat d'o Guadalaviar mientres a persecución de Dioclecián.

Mur ye l'apellido d'un linache d'infanzons aragoneses que, d'alcuerdo con bells autors, serían naturals d'A Fueva (Sobrarbe, provincia de Uesca), a on que les s'ha puesto documentar dende o sieglo XVI en a localidat d'Aluchán y dende o XIV en Muro de Roda. L'apellido se conoix posteriorment en localidatz dispersas tanto en a comarca d'o Sobrarbe como en belaltras d'Aragón, y etimolochicament s'ha quiesto relacionar con a población fortificada de Muro de Roda («Muro Mayor» u simplament «Muro» en qualques textos historicos), enguán despoblada.

O ratiopharm Ulm ye un club alemán de baloncesto. Establito en l'anyo 1970, dica 2001 perteneixió a o club SSV Ulm. Chuga en a Basketball Bundesliga en l'anyada 2016/17 y en o Ratiopharm Arena d'a ciudat de Ulm como equipe local.

A más gran parti d'as luengas australianas tienen dos sonius tipo r: uno retroflexo aproximant, como a r de l'anglés americano; y atro vibrán simple u multiple, escrito en bells casos rr.

A cantidat y tipo d'alimentos que una presona consume a diario se diz dieta alimentaria. Muitas culturas estableixen as costumbres alimenticias y bi ha dietas tradicionals como a dieta mediterrania. Encara que os humans son omnivoros, elementos socials y relichiosos como a moralidat a sobén determinan que tipos d'alimentos se pueden consumir.

A Epopeya de Gilgameix ye un poema epico sumerio de bells 4.700 anyos d'antigüidat considerato como lo mas antigo d'o mundo. O texto, escrito con escritura cuneiforme, s'imprentó en tablas d'archila, feito que'n ha favoreixito a suya conservación. O texto describe as aventuras d'o rei mitico Gilgameix d'Uruk.

D'o suyo termin municipal fan parte os lugars de Burió, Cires, Lafuente/La Juente, Los Pumares, Quintanilla, Río/Ríu, Sobrelapeña (en ye a suya capital), y Venta Fresnedo/La Venta Fresnéu u La Venta.

Dominoron toda Andalucía occidental, o sur de Portugal y a Murcia, pero debito a los tributos que heban a pechar a lo rei de Castiella se enfebleixió. Desapareixió en 1091, dimpués que clamasen a los almorabetz pa que los esfendesen debant os avances d'a reconquiesta castellana, que heba plegato ta Toledo.
Eixemplos de hogbacks tipicos que representan rallas son "Os Capitiellos" y las "Rallas de Rapún". En bells puestos d'o Sistema Iberico os hogbacks pueden corresponder a microtoponimos con cuchillo ("cuitiello" en aragonés), como El Cuchillo de Las Cuevas de Canyart, a l'egual que "Los Cuchillos de Contreras" u "Cuchillos del Cabriel" en La Manchuela.

1621 - naixencia en Château-Thierry (Reino de Francia, hue Aisne en Picardía) d'o escritor, poeta y novelista francés Jean de La Fontaine (†1695).

Los cultismos, semicultismos y parolas patrimonials con prefixo de- presentan en popularment en aragonés diferents variants vulgarizadas, sobre tot en aragonés meridional. Por eixemplo de defender tenemos a forma vulgarizada esfender, minoritaria en as parlas altoaragonesas tanto en relación a defender como a l'atra forma intermeya desfender, (que se troba en cheso y part d'o ribagorzán).

A localidat d'Isla Mayor ye situata a 5 metros d'altaria sobre o ran d'a mar, a una distancia de 45 km d'a ciudat de Sevilla, a capital d'a suya provincia y d'a suya comarca.

Dende 1993 Jamiroquai ha quitato 6 álbums d'estudeyo, 1 replega, innumerables singles y 2 DVDs. Amás cal adhibir gran cantidat de bootlegs. Poseye 5 discos de platino, y 2 d'oro, estando o que mas premios ha recullito "Travelling Without Moving". Jamiroquai poseye mas de 31 millons de discos d'estudeyo venditos arredol d'o mundo. Jamiroquai ha conseguito cinco numers 1 en a lista de ventas en o Reino Unido y dos puestos numero 2. En os suyos singles tien 5 numers 1 en os U.S. Dance y un numero 1 en os UK Singles.

1695 - muere en Den Haag (Republica d'as Provincias Unitas, hue Países Baixos) o fisico, matematico y astronomo neerlandés Christiaan Huygens (n.1629).

Os ibers encomenzoron a perder a suya independencia quan os cartachineses estendiolloron os suyos dominios por o sud d'a peninsula. Dende Cartago fue ninviato o cheneral Amílcar, d'a familia Barca, que luitó contra os pueblos d'a compleganza d'o Guadalquivir y estendilló o dominio cartachinés dica Alicant. A expansión cartachinesa continó con Asdrúbal, que fundó Cartachena. A Republica Romana y Cartago se repartioron as arias d'influencia en l'este d'a peninsula en o Tractato de l'Ebro (226 a.C), que fixaba l'Ebro como muga d'a expansión cartachinesa. Manimenos esclató a segunda Guerra Punica entre cartachineses y romans, con a Peninsula Iberica como un d'os principals scenarios. Os romans intervinioron militarment por primera vegata en a peninsula y forachitoron a los cartachineses.

A localidat de La Font de la Figuera se troba situata a 553 metros d'altaria dencima d'o ran d'a mar, a una distancia de 45,2 km d'a ciudat d'Exativa, a capital d'o suyo partito chudicial, y de 94,4 km d'a ciudat de Valencia, a capital d'a suya provincia y d'o País Valencián.

En tiempos d'a islamización d'Orient Meyo os samaritans mantenioron a suya variant de l'arameu por muito tiempo, pero a la fin prenioron l'arabe como luenga de comunicación entre ells.
A xordera ye a condición d'a presona que se troba privata d'o sentito d'a oída, ye decir, que no permite a l'afectato por malautía, malformación u desgaste d'a oida d'ascuitar os sonitos d'o suyo entorno. Ista perduga d'audición puet estar parcial u total, transitoria u permanent, y fa que as presonas con xordera tiengan especials dificultatz ta percibir u ta entender a información y ta desembolicar habilidatz socials de traza comunicativa; cal parar cuenta repective d'ixo d'a esferencia entre as presonas que tienen xordera dende a suya naixencia y as presonas que esdevenioron xordas dimpués d'haber adquirito o luengache oral, estando en iste zaguer caso muito mas desembolicatas as suyas capacidatz.

Piornal ye un municipio d'a provincia de Cáceres, en a comunidat autonoma d'Estremadura, Espanya. Se troba situato en a comarca d'a Val d'o Jerte.

A localidat d'Arjona se troba situata a 458 metros d'altaria sobre o ran d'a mar, a una distancia de 44 km d'a ciudat de Chaén, a capital d'a suya provincia, y de 77 km d'a ciudat de Córdoba.

Fue uno d'os miembros d'a cheneración de atletas finlandeses dominadors d'as prebas de fondo de meya y larga distancia en os anyos 1920 chunto a Paavo Nurmi, Hannes Kolehmainen y Ville Ritola que estioron conoixitos como os primers Flying Finns (Finlandeses voladors).

1735 - naixencia en Padua (Republica de Venecia, hue provincia de Padua en Italia) d'o naturalista y botanico italián Domenico Agostino Vandelli (†1816).

Muller de Pero II d'Aragón, con qui se casó o 15 de chunio de 1204. Se tractó d'un matrimonio aforzau por os intreses creyaus en o Meyodía francés y que quasi creyó una crisi succesoria. Ta poder quedar embarazada, María se ficó a escuras en o leito en quan o suyo hombre heba de veyer-se con a suya aimant. Fruito d'ixe inte naixió o prencipe Chaime, futuro Chaime I d'Aragón.

A primera vegada que se mete una estrela en o centro d'a bandera gallega ye en un disenyo de Castelao previo a la Guerra Civil Espanyola. En ista bandera a estrela no yera roya, sino blanca u de color archent. Decadas mas tardi fue sustituida por a estrela roya.

L'Alta Austria (en alemán Oberösterreich, en austro-baverán Obaöstareich) ye un d'os nueu estatos d'Austria. A suya capital ye Linz, y atras ciudatz importants son Wels y Steyr. Tien mugas con Alemanya, a Republica Checa y os estatos austriacos de Baixa Austria, Estiria y Salzburgo. Con os suyos 11.980 km² y más de 1,3 millons d'habitants ye o tercer estato d'Austria.

En l'Ulster dominó lo clan de los Uí Néill. Los suyos descendients, Los O'Neill, presentoron violenta resistencia a la conquiesta anglesa a zaguers de lo sieglo XVI. Hug O'Néill, conte de Tyrone, consiguió notables victorias frent a los exercitos d'Isabel I, pero fue derrotato en 1607 y fuyó enta Europa con atros nobles irlandeses de l'Ulster. Las fincas que deixoron fuoron ocupadas por protestants escoceses y angleses. La plegada de los nuevos colonos suposó la marguinación de los catolicos irlandeses y la supremacía de los protestants.
Son elementos comuns d'a Bandera y o Escudo os «palos de gules» u «barras d'Aragón», elemento historico común d'as actuals quatre comunidatz autonomas que estioron integratas en a Corona d'Aragón. Tamién son encluyitas en o Escudo d'Espanya.

Aralar ye un partito politico que opera en o País Vasco y Navarra d'ideyolochía nacionalista y independentista vasca, perteneixient a la cucha abertzale y ye en contra d'a violencia d'ETA.

Os marins —mas que mas os espanyols y os portugueses— feban servir a ballestilla ta determinar a latitut a la que se trobaban a traviés d'a mesura de l'altaria d'a estrela polar sobre l'horizont (l'altaria de Polaris sobre l'horizont ye una buena mida aproximata d'a latitut).

O cantón de Pèira Horada (en francés canton de Peyrehorade) ye una división administrativa francesa situata en o departamento d'as Landas, en a rechión d'Aquitania, districto de Dacs.

Muga a lo norte con Santa Pau y Mieres; a l'este con Sant Martí de Llémena y Mieres; a lo sur con Amer; y a l'ueste con Sant Feliu de Pallerols y Les Planes d'Hostoles.

1936 - Con a sublevación de parte d'os melitars d'o Exercito espanyol prencipia a Guerra Civil Espanyola, en estar redotada a sublevación en Madrid, Valencia y Barcelona. En Zaragoza, Uesca, Teruel y Chaca os melitars prenen as carreras, con bellas luitas. En Balbastro y en a mitad oriental d'Aragón a sublevación ye redotata, perfilando-se asinas o futuro Frent d'Aragón.

As estimacions sobre l'abundancia d'antimonio en a crosta terrestre van dende 0,2 enta 0,5 ppm. L'antimonio ye calcofilo, trobando-se present chunto con o ixufre y atros metals como o plomo, l'arambre y l'archent.

1979 - muere en Starnberg (Bavera, Alemanya Occidental, hue Alemanya) o filosofo y sociologo estatounitense d'orichen chodigo-alemán Herbert Marcuse (n.1898).

Existen dos modelos prencipals de grafías en o baverán: a escritura con a grafía de l'alemán u a grafía fonetica d'o baverán. Un eixemplo sería:

1943 - prencipia l'Operación Gomorra en a Segunda Guerra Mundial, con os bombardeyos d'a Royal Air Force britanica sobre a ciudat alemana d'Hamburgo, que ye destruyita, con 42.000 victimas cevils.

Anque Escocia siga un país relativament chicot, ya que ocupa una superficie de 78.772 km², poseye una cheografía mui variata, que abraca dende as lowlands rurals a las highlands deserticas, o d'as grans ciudatz a las chicotas islas completament deshabitatas.

O substantivo "cristal" se fa servir muito a sobén como sinonimo de vidre, encara que ye incorrecto debito a que o vidre ye un solido amorfo y no pas un cristal. En bells textos medievals o termin cristal puet referir-se a lo "cristal de roca" u fanerocristals de quarz y no pas a lo vidre.

Una entibadera u también dita presa ye una construcción que se sitúa sobre o cauz d'un río perpendicularment a iste, en o entibadero, con a finalidat de retener l'augua d'o suyo cabal y creyar un entibo, t'aprofitar-la ta regano u producción d'enerchía eletrica. Istas construccions a ormino son feitas de formigón u tierras y se sostenen por diferents tipos d'escargas de peso, como por eixemplo os muratos.
O idioma ibero no ye descifrato y no ye clasificato. Manimenos bi ha diferents hipotesis y teorías no comprobatas. A teoría que clasifica o ibero entre as luengas afroasiaticas como una luenga "camitica" ye una mera especulación sin garra base.

O nombre fue proposato en l'anyo 1921 por E.W.L. Holt por o patrimonio celtico d'as tierras d'arredol. A part norte d'a mar orichinariament yera considerata part d'a canal de Sant Chorche; a part sud no teneba un nombre cheneral pa os habitants d'os territorios costeros. Bells aspectos cheolochicos y hidrolochicos obligoron a mirar una denominación scientifica unificata comun pa estas auguas, y hue este nombre creyato en l'anyo 1921 ye un toponimo habitual pa treballadors d'a industria pesquera y petrolera.

Quan o concello de Zaragoza, en abril de 1623, renueva a ordinación sisena de l'oficio de cubers, (que en anyos pasados lis fue concedita y que tractaba de cortar fusta), estableix sin mencionar fusta que:

A cella de l'este yera adedicada a Atena Polías (protectora d'a ciudat), y a cella de l'ueste yera adedicada a Atena Párthenos, "a Virchen", asinas que tot l'edificio remató por estar conoixiu como O Partenón.

En Marzo de 1932 ye detenito baixo l'acusación d'estar preparando una nueva conspiración en a guarnición de Chaca, encara que quedará absuelto en o chudicio que se i ferá l'anyo siguient.

A -ll- resultato de -LY-, -K'L-, -G'L- y -T'L- ya teneba un resultato africato en -ch- pareixito pero no egual a lo castellán contemporanio en l'aragonés d'as comunidatz aragonesas en o sieglo XIV (regacho, panocha en ye una muestra actual), pero yera clarament -ll- en a Depresión de l'Ebro, Baixo Aragón y Mayestrato encara en o sieglo XV (regallo y panolla encara se diz). En os textos d'os tiempos de Ferrando II alternaba a forma aragonesa chenuina con -ll- (viello, orella) con formas coincidents con o castellán, (viejo, oreja, etc...). A finals d'o reinato de Ferrando II d'Aragón as formas aragonesas en os textos como abellas, ligallo, ligalleros, manillas, mortalla, mullones, orella, retallos y stallo son relativament excepcionals.

Ye homonimo de lo Rosellón de la Catalunya Norte, y este Rosselló leidán puet estar l'orichen de l'apellito Roselló present en Alcorisa, y como lo toponimo derivato d'apellito present en Val de Robres, Mas de Rosselló, por estar la redolata de Leida puesto d'orichen de muitos repobladors de lo Baixo Aragón en la Edat Meya.

A localidat de Sopela ye situata a 62 metros d'altaria sobre o ran d'a mar, a una distancia de 19 km d'a ciudat de Bilbau, a capital de Vizcaya.

Sam Mendes (nombre artistico de Samuel Alexander Mendes), naixito de Reading (Berkshire, Anglaterra) l'1 d'agosto de 1965, ye un director cinematografico y director teatral britanico con una destacata carrera cinematografica en o cine britanico y en o cine estatounitense y con quantos premios recibitos por o suyo treballo. D'entre as cintas que ha dirichito, se puet destacar American Beauty (1999, con Kevin Spacey, Annette Bening y Thora Birch), Road to Perdition (2002, con Tom Hanks, Paul Newman y Jude Law) u Revolutionary Road (2008, con Leonardo DiCaprio, Kate Winslet y Michael Shannon).
Os alimentos organicos se deterioran por contacto con l'atmosfera (oxidación) u por l'acción de microorganismos que los descomponen. Pa conservar-los l'hombre ha desembolicau diferents tecnicas tradicionals y procesos industrials pa evitar l'actividat d'os microrganismos que deterioran os alimentos.

Chen Ding (陈定; en idioma chinés) ye una atleta chinés especializato en a preba d'a marcha atletica. En l'anyo 2008 estió subcampión d'o mundo en a categoría junior, actualment y en a categoría absoluta ye o campión olimpico d'os 20 km marcha y subcampión mundial en a mesma preba en Moscú 2013.

Adam Frank (naixiu l'1 d'agosto de 1962 de Belleville, Nueva Jersey) ye un fisico, astronomo y escritor estatounitense. O suyo campo d'investigación se centra prencipalment en a astrofisica computacional, metendo ficacio en a formación d'as estrelas y as zagueras etapas d'a evolución estelar. As suyas obras de divulgación se centran en temas scientificos dende un punto d'anvista cultural como a sciencia y a relichión u o papel d'a tecnolochía en a experiencia d'o ser humán con o tiempo. Ye co-fundador d'o blog 13.7 Cosmos and Culture d'a Radio Publica Nacional (NPR)

En o comencipio, as luengas australianas yeran escritas siguindo as normas de letreyo en anglés. Asinas, bells sonius que yeran diferents en as luengas australianas pero no pas en anglés, se escribioron d'a mesma traza, mientres que sonius iguals en luengas australianas pero diferents en anglés se escribioron de forma diferent.

1853 - en a batalla de Sinope mientres a Guerra de Crimea, l'Armata d'o Imperio ruso, mandata por Pavel Nakhimov, redota en forma aplastant a l'Armata d'o Imperio otomán mandata por Osman Nuri Pachá.

O districto de Neustadt an der Aisch-Bad Windsheim (en alemán Landkreis Neustadt an der Aisch-Bad Windsheim) ye un districto situau en Bavera, Alemanya.

Lo lingüista Emilio Alarcos Llorach distingue quatre tipos de CRV: propios, impropios, atributivos y inherents. Los dos zaguers son mes problematicos y son a mitat camín con atros tipos de complementos.

Rosico ye un lugar d'o municipio aragonés de Naval, en a comarca d'o Semontano de Balbastro, provincia de Uesca y partito chudicial de Balbastro.

Son monoteístas. Tienen una relichión pareixita a lo chudaísmo y con orichen común; as dos relichions se despartioron quan os hebreus d'a tribu de Chudah que tornoron d'o destierro en Babilonia refusoron a los samitans como part d'a suya confesión.

Os galeses descienden d'os antigos britans u bretons, (habitants de l'antiga Britania), que fuoron forachitatos enta l'ueste por as invasions anglosaxonas.

Guido Cavalcanti (Florencia, 1259 - † Florencia 29 d'agosto de 1300) estió un escritor y poeta italián, considerato un d'os prencipals representants d'o Dolce Stilnovo con Dante Alighieri y Guido Guinizzelli.

L'Asociación municipal d'Obing (en alemán Verwaltungsgemeinschaft Obing, en austro-baverán Vawoitungsgmoaschoft Obing) se troba en o districto de Traunstein, en l'Alta Bavera y se divide en tres municipios: